# **Termeni de referință pentru un coordonator/oare națională**

# **în implementarea** **activităților campaniilor de comunicare la nivel național și raional pentru reducerea factorilor de risc și a poverii bolilor netransmisibile**

**Informații generale**

Bolile netransmisibile (BNT), precum diabetul, hipertensiunea și bolile ischemice ale inimii, continuă să fie împovărătoare pentru Republica Moldova, fiind cauza a 90% din decese. Chiar dacă sunt îngrijorătoare, în special, rata bolilor cardiace ischemice și ale accidentelor vasculare cerebrale, povara foarte mare a bolilor cardiovasculare justifică acordarea priorității de intervenții atât la nivelul populației, cât și la nivelul sistemului de sănătate. În zonele rurale, bărbații și grupurile vulnerabile din punct de vedere social au un risc mai mare de a suferi de BNT. Pentru reducerea poverii înalte a BCV cele mai bune intervenții de sănătate publica la nivelul populației, cât de practica clinica la nivelul sistemului de sănătate sunt prioritare.

Prima fază a proiectului „Viață sănătoasă” s-a desfășurat în perioada anilor 2016-2020. Proiectul va continua în faza a doua să sprijine Ministerul Sănătății, Muncii și Protecției Sociale și, în strânsă colaborare cu partenerii naționali și internaționali, va răspunde acestor nevoi. A doua fază a proiectului a fost inițiată în octombrie 2020 și va dura până în anul 2024.

Viziunea Proiectului „Viață sănătoasă: reducerea poverii bolilor netransmisibile” este ca Republica Moldova, către anul 2030, să-și atingă obiectivele privind Acoperirea universală cu servicii medicale (UHC) și a Obiectivelor de Dezvoltare Durabilă (ODD) legate de sănătate. Urmând această viziune, obiectivul proiectului este de a contribui la îmbunătățirea stării de sănătate a populației țării, în special, din zonele rurale, prin reducerea poverii bolilor netransmisibile.

Astfel, sunt trasate trei rezultate pentru a atinge obiectivul propus:

* Rezultatul 1: Instituțiile din domeniul sănătății promovează cele mai bune intervenții ale OMS și își desfășoară activitatea bazată pe evidențe, având o abordare multisectorială, pentru îmbunătățirea cunoștințelor în sănătate a populației;
* Rezultatul 2: Serviciile integrate de calitate, susținute prin regulamente și instruirea prestatorilor de servicii pentru îmbunătățirea prevenirii și gestionării BNT;
* Rezultatul3: Populația își asumă responsabilitatea pentru propria sănătate, își apără propriile interese și responsabilizează factorii de decizie să răspundă chiar și celor mai vulnerabili pacienți cu BNT.

Ținând cont de reformele majore în curs de desfășurare în Republica Moldova la nivel de administrație publică locală și sănătate publică, proiectul „Viață sănătoasă” va continua să sprijine aplicarea reformelor de la nivel național la local și va sprijini actorii locali la nivelul lor în consolidarea sănătății publice, a asistenței medicale primare și a promovării sănătății.

Proiectul își desfășoară activitatea în Republica Moldova prin intermediul Unității de Facilitare a Proiectului (UFP), cu sediul la Chișinău.

Activitățile în cadrul intervenției de implementare a Campaniilor de comunicare la nivel național și raional sunt parte *componentă a Rezultatului 1 al proiectului,* activitatea 1.3. de susținere continuă a consolidării instituționale a ANSP și *activitatea* 1.6. de susținere a ANSP în dezvoltarea și lansarea campaniilor de comunicare care vizează schimbarea comportamentului și drepturile pentru sănătate, cu *subactivitatea 1.6.3 de facilitare a implementării campaniilor de informare (sare, grăsimi trans) din faza I la nivel de raion.*

Pentru a asigura continuitatea activităților de comunicare ale campaniilor de comunicare privind reducerea factorilor de risc pentru BNT după faza activă de la nivel național și pentru extinderea campaniilor la nivel raional, Proiectul „Viață Sănătoasă” este în căutarea unui coordonator/oare la nivel național pentru implementarea activităților de comunicare în cadrul campaniilor de comunicare la nivel național și raional pentru reducerea factorilor de risc și a poverii bolilor netransmisibile.

**coordonatorul național**

**Obiectivul**

Coordinarea, monitorizarea și evaluarea implementării campaniilor de comunicare la nivel național și de extindere la nivel raional pentru reducerea factorilor de risc și a poverii bolilor netransmisibile.

**Sarcinile de bază**

Sub supravegherea și în strânsă colaborare cu Experta în comunicare, consultantul/a independent/ă va **coordona**, **monitoriza** și **evalua** activitățile în cadrul campaniilor de comunicare la nivel național și raional pentru reducerea factorilor de risc și a poverii bolilor netransmisibile.

### **Calificarea necesară**

* Studiile superioare în unul sau mai multe din domeniile: management în sănătate publică, științe ale comunicării, relații publice și comunicare ș.a.;
* Experiență anterioară în coordonarea campaniilor naționale ori locale de informare și comunicare în domeniul sănătății, de preferat în domeniul de prevenire a BNT și promovare în sănătate;
* Experiență de lucru în sistemul de sănătate publică din Republica Moldova, inclusiv la nivel regional;
* Cunoștințe în managementul comunicării și management în sănătate publică;
* Experiență de lucru cu mass-media națională și locală;
* Cunoașterea limbilor română și engleză (scris și oral) la nivel avansat. Cunoașterea limbii ruse constituie un avantaj.

### **Competențele necesare**

* Abilități de lider și lucru în echipă, inclusiv la distanță;
* Abilități de organizare, coordonare a activităților și management instituțional;
* Abilități de organizare, moderare a ședințelor/conferințelor, inclusiv online;
* Abilități de organizare metodică a activităților;
* Abilități de comunicare instituțională;
* Abilități analitice, de monitorizare și evaluare a indicatorilor cantitativi și calitativi ai impactului campaniei;
* Abilități de elaborare a rapoartelor;
* Abilități de utilizare la nivel de utilizator avansat a pachetului Office, ZOOM.

### **Rezultate (output-uri)**

1. Definitivarea procedurilor operaționale de comunicare pe intern și extern pentru specialiștii în promovarea sănătății din cadrul CSP și ANSP. Indicator - 2 zile, până în mai 2021;
2. Asigurarea implementării procedurilor de: (1) comunicare pe intern pentru Direcția de promovare a sănătății cu celelate direcții ale ANSP; (2) comunicare pe extern cu partenerii, inclusiv mass-media în cadrul CC; (3) redactare și diseminare a materialelor pe canalele [www.ansp.gov.md](http://www.ansp.gov.md), [www.prosanatate.md](http://www.prosanatate.md) și pe rețelele de socializare ale acestora. Indicator – executarea în proporție de minim 80% a procedurilor, 5 zile, până în 31 decembrie;
3. Organizarea și moderarea ședințelor de lucru pentru coordonarea activităților de implementare a acțiunilor Campaniilor la nivel raional cu șefii CSP regionale și alți actori relevanți de la nivel național și raional. Indicator – 11 de ședințe organizate/ (3h/ședință), 4,5 zile, până în 31 decembrie 2021;
4. Acordarea suportului metodologic în organizarea activităților de coordonare a campaniilor la nivel raional. Indicator – 15-20 dispoziții de organizare a activităților campaniilor, 3 zile, până în 31 decembrie;
5. Monitorizarea și evaluarea activităților de implementare a campaniilor. Indicator – 3 - 6 zile, până în 31 decembrie;
6. Coordonarea rapoartelor media lunare și prezentarea Raportului de monitorizare și evaluare a activităților de implementare a Campaniilor. Indicator – 2 zile, până în decembrie 2021.

## Specificația pentru poziția menționată

UFP va oferi contract de consultanță individuală pe o perioadă determinată.

**Modalitățile de raportare**

Consultantul/a independent va raporta Experta în comunicare și Liderului de echipă.

**Durata de executare**

10 martie – 31 decembrie 2021.

Consultanții independenți interesați sunt invitați să depună CV-urile, precum și oferta financiară privind serviciile menționate mai-sus până la data de 07 martie 2021, pe adresa electronică info@viatasan.md.